**Tiszavasvári Város Önkormányzata**

**Képviselő-testületÉNEK**

**244/2022. (IX.29.) Kt. számú**

**határozata**

**A Tiszavasvári, Bethlen u. 4. sz. alatti Civil Ház hasznosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület a fűtési rendszer üzemen kívüli állapotba helyezése miatt a Tiszavasvári, **Bethlen u. 4.** sz. alatti Civil Ház épületét bezárja **2022. október 15. napjától 2023. április 15. napjáig**, ezértaz ingatlan bérlőinek iroda használatára vonatkozóan a következő döntéseket hozza:

2.1. A Képviselő-testület a **NOE Tiszavasvári Nagycsaládosok Egyesületével**(továbbiakban: NOE)a Tiszavasvári, Bethlen u. 4. sz. alatti irodák bérletére kötött bérleti szerződést közös megegyezéssel **2022. október 15. napjával megszünteti.**

2.2. Képviselő-testület felajánlja annak lehetőségét, hogy a fűtési szezon végével, legkorábban 2023. április 15. napjától - a korábbi bérleti szerződésben foglaltak szerint - bérbe adja a Tiszavasvári, Bethlen u. 4. sz. alatti ingatlanban lévő, előzőleg is a NOE által bérelt irodákat.

2.3. A Képviselő-testület engedélyezi, hogy a NOE a bérleményben - a fenti időszak alatti is - az ingóságaikat tárolja, illetve, előre egyeztetett időpontban ellenőrzés, illetve adományosztás céljából az ingatlanba bemehessen.

2.4. A Képviselő-testület hozzájárul ahhoz, hogy a Használó, időszakonként, előre történő egyeztetéssel az általa szervezett adományosztás céljából ingyenes használatba vegye a Tiszavasvári Polgármesteri Hivatal Házasságkötő Termét, kapacitás függvényében, tekintettel ezen terem megnövekedett igénybevételére.

2.5. Felkéri a Polgármestert, hogy tájékoztassa a NOE vezetőjét a Testület döntéséről.

Határidő: azonnal Felelős: Szőke Zoltán polgármester

2.6. Felhatalmazza a Polgármestert, hogy a NOE-val a Tiszavasvári, Bethlen u. 4. sz. alatti irodákra szóló bérleti szerződést **megszüntető megállapodást** írja alá.

Határidő: 2022. október 15. Felelős: Szőke Zoltán polgármester

3.1. A Képviselő-testület a **Tiszamenti Emberek Lelki Segítő Egyesülével** (továbbiakban: TELSE)a Tiszavasvári, Bethlen u. 4. sz. alatti irodák bérletére kötött bérleti szerződését **2022. október 15. napjával nem szünteti meg**, tekintettel arra, hogy a TELSE működéséhez **szükséges a bérleti jogviszony folyamatossága.**

3.2. A TELSE a bérleti jogviszonyra tekintettel – a közművek kikapcsolása ellenére is - az irodák használata után 2022. október 15. napjától 2023. április 15. napjáig is köteles bérleti díjat fizetni, mely a teljes bérleti díj 10%-a, azaz 5.453 Ft/hó + ÁFA. Ezen időszak alatt a Használó rezsit nem fizet.

3.3. Felkéri a Polgármestert, hogy tájékoztassa a TELSE vezetőjét a Testület döntéséről.

3.4. Felhatalmazza a Polgármestert a bérleti szerződést módosító megállapodás aláírására.

Határidő: azonnal, 2022. október 15. Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**